**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2014 M. RUGSĖJO 15 D. SPRENDIMO NR. T2-189 „DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE“ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

Šiuo Savivaldybės tarybos sprendimo projektu siekiama pakeisti Klaipėdos miesto savivaldybės tarybos 2014 m. rugsėjo 15 d. sprendimo Nr. T2-189 1.3 papunktį, pakeičiant Klaipėdos miesto savivaldybės kultūros centrui Žvejų rūmams perduodamų patalpų Debreceno g. 48, Klaipėdoje, plotą.

**2. Projekto rengimo priežastys ir kuo remiantis parengtas sprendimo projektas.**

Savivaldybės tarybos 2014 m. rugsėjo 15 d. sprendimu Nr. T2-189 Klaipėdos miesto savivaldybės kultūros centrui Žvejų rūmams (toliau Žvejų rūmai) perduotos 1138,43 kv. metro bendro ploto patalpos Debreceno g. 48, Klaipėdoje.

Siekiant, kad Žvejų rūmai galėtų tinkamai ir autonomiškai naudotis perduotomis patalpomis būtina pakeisti perduotas patalpas. Pasikeitus Žvejų rūmams perduotoms patalpoms jų bendras plotas būtų 1136,78 kv. m.

Likusios patalpos, kurios yra šalia Žvejų rūmų valdomų patalpų būtų valdomos Klaipėdos miesto savivaldybės administracijos ir naudojamos savivaldybės funkcijų atlikimui.

**3. Kokių rezultatų laukiama.**

Pakeitus nurodytą Klaipėdos miesto savivaldybės tarybos sprendimą būtų užtikrinama tinkama savivaldybės biudžetinių įstaigų veikla.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomų lėšų nenumatoma.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – užtikrinama tinkama savivaldybės biudžetinių įstaigų veikla.

Teikiame svarstyti šį sprendimo projektą.

Turto skyriaus vedėja Genovaitė Paulikienė